Santones
Santones (e latin) pe Santoned eo anv ar bobl c'halian a oa o vevañ e kornôg Galia, etre bro ar Biktoned hag aber ar Gironde. 

Meneget int e skridoù Klaudios Ptolemaios a rae anv eus ar Σάντονες, Σάντωνες, Σάντονοι (santones pe santonoi) evel unan eus pobloù Gallia Aquitania. Hervez an douaroniour gresian e oa o c'hêr-benn e Mediolanum Santonum (Saintes hiziv). Hervez Caesar avat e oant unan eus pobloù Gallia Celtica pe Gallia Lugdunensis. Harpet e voe Caesar gant an div bobl Santones ha Pictones en e vrezel a-enep ar Weneted, pa voe pourchaset listri ganto d'ar Romaned. E-pad emsavadeg Vercingetorix ouzh ar Romaned e voe kaset un daouzek mil den gant ar Santones da harpañ nerzhioù ar penn meur galian, e sez Alesia.

Eus anv ar Santones e teu anv kêr Saintes ha hini proviñs c'hall Saintonge.

Notennoù

Pobloù Galia